Document ID: 32004D0036

Komisjoni otsus,
23. detsember 2003,
millega muudetakse Guyana, Kenya, Serbia ja Montenegro ning Egiptuse osas otsust 97/296/EÜ, milles koostatakse loetelu kolmandatest riikidest, millest on lubatud importida inimtoiduks ettenähtud kalandustooteid
(teatavaks tehtud numbri K(2003) 5007 all)
(EMPs kohaldatav tekst)
(2004/36/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] eriti selle artikli 2 lõikeid 2 ja 3,
ning arvestades järgmist:
(1) Komisjoni 22. aprilli 1997. aasta otsuses 97/296/EÜ, milles koostatakse loetelu kolmandatest riikidest, millest on lubatud importida inimtoiduks ettenähtud kalandustooteid, [2] loetletakse riigid ja piirkonnad, kust on lubatud inimtoiduks ettenähtud kalandustoodete import. Kõnealuse otsuse lisa I osas loetletakse nõukogu 22. juuli 1991. aasta direktiivi 91/493/EMÜ (kalandustoodete tootmise ja turuleviimise tervishoiunõuete kehtestamise kohta)3 alusel spetsiaalse otsusega hõlmatud riigid ja piirkonnad ja kõnealuse lisa II osas loetletakse otsuse 95/408/EÜ artikli 2 lõikes 2 sätestatud tingimustele vastavad riigid ja piirkonnad.
(2) Komisjoni otsused 2004/40/EÜ, [3] 2004/39/EÜ, [4] 2004/37/EÜ [5] ja 2004/38/EÜ [6] sätestavad vastavalt Guyanast, Keeniast, Serbiast ja Montenegrost ning Egiptusest pärit kalandustoodete konkreetsed imporditingimused. Seetõttu tuleks kõnealused riigid lisada otsuse 97/296/EÜ lisa I osas olevasse nimekirja.
(3) Otsust 97/296/EÜ tuleks seetõttu vastavalt muuta.
(4) Guyanast ja Egiptusest pärit kalandustoodete impordi suhtes peaks käesolev otsus jõustuma samal päeval kui otsused 2004/40/EÜ ja 2004/38/EÜ.
(5) Keeniast ning Serbiast ja Montenegrost pärit kalandustoodete impordi suhtes peaks käesolev otsus jõustuma samal päeval kui otsused 2004/39/EÜ ja 2004/37/EÜ.
(6) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/296/EÜ lisa asendatakse käesoleva otsuse lisaga.
Artikkel 2
Keeniast ning Serbiast ja Montenegrost pärit kalandustoodete impordi suhtes kohaldatakse käesolevat otsust alates 28. veebruarist 2004.
Guyanast ja Egiptusest pärit kalandustoodete impordi suhtes kohaldatakse käesolevat otsust alates 17. jaanuarist 2004.
Artikkel 3
Käesolev otsus on adresseeritud liikmesriikidele.
Brüssel, 23. detsember 2003

Labels: 0
3
13
6
18